kardosdrur/scandi-wiki huggingface dataset:
Andy Bell (musiker)

Andrew Piran "Andy" Bell (født 11. august 1970 i Cardiff, Wales) er en britisk musiker, sangskriver, sanger, producer, DJ og tidligere medlem af de engelske 1990'er bands Shoegazing, Ride og senere også Hurricane #1. I Danmark vil han hovedsageligt huskes som bassist og med-sangskriver i de senere års line-up af det kendte engelske britpopband Oasis. På de sidste Oasis-udgivelser var arbejdsfordelingen og rollerne i bandet mere uklart definerede, og Bell havde derfor mulighed for at påvirke numrene, han selv medvirkede på, gennem egne idéer og sit guitarspil. I 2011 og 2013 indspillede Andy Bell to albums med post-Oasis bandet Beady Eye, men i 2014 blev bandet opløst.

Referencer

Eksterne henvisninger 
 

Musikere fra Storbritannien
Personer fra Cardiff
Dansk Europamission

Dansk Europamission (DE) hjælper forfulgte kristne i Mellemøsten, Asien og Centralasien med nødhjælps- og udviklingsprojekter, bibeloversættelses og bibeldistibutionsprojekter, mediemission, evangelisering og lederuddannelse.

Historie 

Dansk Europamission blev stiftet af pastor Hans Kristian Neerskov i 1964. Dansk Europamission har bestyrelsesmedlemmer fra flere kirkesamfund, inkl. Den danske Folkekirke, og organisationen er fælleskirkelig.

Dansk Europamission blev kendt hovedsagelig for sit engagement i ad uofficielle kanaler at forsyne kristne bag Jerntæppet med bibler og kristen litteratur, samt for sit arbejde for at oplyse den danske offentlighed om brud på kristnes menneskerettigheder i de kommunistiske lande.

Efter kommunismens sammenbrud i 1991 har Dansk Europamission hjulpet forfulgte kristne i Mellemøsten, Asien og Centralasien med nødhjælps- og udviklingsprojekter, bibeloversættelses og bibeldistibutionsprojekter, mediemission, evangelisering og lederuddannelse. 

Dansk Europamissions har tilsluttet sig ISOBROs indsamlingsetiske retningslinjer.

Eksterne links 
 Solveig B. Berner (d. 19/3-04) "Bag jerntæppet" 
 www.forfulgtekristne.dk

Referencer 

Etableret i 1964
Europamission
Europamission
Yoshito Ōkubo

Yoshito Ōkubo (født 9. juni 1982) er en japansk professionel fodboldspiller, som spiller for den japanske fodboldklub Vissel Kobe. Han er angriber, og er også en del af det japanske fodboldlandshold. Ōkubo har spillet for flere forskellige klubber i sin karriere, herunder VfL Wolfsburg og RCD Mallorca.

Han var en del af den japanske trup ved VM i 2010 og VM i 2014.

Eksterne henvisninger 

Fodboldspillere fra Japan
Fodboldspillere fra VfL Wolfsburg
Fodboldspillere fra RCD Mallorca
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Mudanjiang

Mudanjiang (kinesisk: 牡丹江; pinyin: Mǔdānjiāng; Wade-Giles: Mǔ-tān-chiāng) er en by på præfekturniveau i provinsen Heilongjiang i det nordøstlige Kina. Befolkningen i hovedbyen anslås (31. december 2001) til 666.000, mens hele præfekturet har 2,7 millioner indbyggere, og er areal på 40.435 km2. 

Bypræfekturet har stor handel med Rusland, som det grænser til mod øst.

Mudanjiang var hovedstad i den tidligere provins Sungkiang.

Byen er et trafikknudepunkt. Den ligger kun 160 km fra Vladivostok, der er det østlige Ruslands vigtigste by. 

Byen ligger ved floden Mudan Jiang, der er en biflod til Songhua; Jingposøen er en attraktion i bypræfekturet. Den er kendt for sine kalkklipper, ferskvandskoraler og sit turkisfarvede vand med 40 fiskearter.

Administrative enheder 
Mudanjiang bypræfektur har jurisdiktion over 4 distrikter (区 qū), 4 byamter (市 shì) og 2 amter (县 xiàn).

Trafik 
Kinas rigsvej 201 fører gennem området. Den begynder i Hegang i provinsen Heilongjiang og fører via blandt andet Mudanjiang og Dandong mod syd til Liaodonghalvøen til Lüshunkou/Dalian.

Kinas rigsvej 301 fører gennem området. Den går fra Suifenhe i Heilongjiang via blandt andet Mudanjiang, Harbin og Qiqihar til Manzhouli i Indre Mongoliet.

Bypræfekturer i Heilongjiang
Junichi Inamoto

Junichi Inamoto (født 18. september 1979) er en japansk fodboldspiller, som for øjeblikket spiller for den japanske fodboldklub, Kawasaki Frontale. Han er desuden en del af det japanske fodboldlandshold, og blev blandt andet udtaget til VM i fodbold 2010.

Noter

Eksterne henvisninger

Fodboldspillere fra Japan
Fodboldspillere fra Stade Rennais FC
Fodboldspillere fra West Bromwich Albion F.C.
Fodboldspillere fra Arsenal F.C.
Fodboldspillere fra Fulham F.C.
Fodboldspillere fra Galatasaray SK
Fodboldspillere fra Eintracht Frankfurt
Fodboldspillere fra Cardiff City F.C.
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Eiji Kawashima

Eiji Kawashima (født 20. marts 1983) er en japansk professionel fodboldspiller, som spiller målmand for den japanske fodboldklub Kawasaki Frontale og det japanske fodboldlandshold. Kawashima har spillet for flere forskellige klubber i sin karriere, herunder Nagoya Grampus Eight og Omiya Ardija.

Han blev desuden udtaget til Japans VM-trup ved VM i fodbold 2010 i Sydafrika, VM 2014 i Brasilien og VM 2018 i Rusland.

Eksterne henvisninger 

Fodboldspillere fra Japan
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Yuji Nakazawa

Yuji Nakazawa (født 25. februar 1978) er en japansk professionel fodboldspiller, som spiller forsvarsspiller for den japanske fodboldklub Yokohama F. Marinos og det japanske fodboldlandshold. Nakazawa har spillet for flere forskellige klubber i sin karriere, blandt andet Tokyo Verdy og América Futebol Clube.

Han blev desuden udtaget til Japans VM-trup ved VM i fodbold 2010 i Sydafrika.

Eksterne henvisninger 

Fodboldspillere fra Japan
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Stone (vægtenhed)

En stone er en måleenhed, forkortet st, der, indtil den i 1985 blev afskaffet som handelsenhed i Storbritannien, var defineret i lovgivningen som en masse- eller vægt-enhed, svarende til 14 avoirdupois-pund (cirka 6,35 kilo). Enheden blev også brugt i adskillige Commonwealth-lande.

Det kan diskuteres, om den modsvarende enhed i SI-systemet er masseenheden kilogram eller kraftenheden newton.

Historie 
Stonen blev oprindeligt brugt til at veje landbrugsprodukter, og det varierede, hvor mange pund, der gik på en stone, alt efter hvilket produkt, der var tale om, og for nogle produkter varierede det også over tid og sted. Kartofler blev således traditionelt solgt i enheder af en hel og en halv stone (14 og 7 pund), men Oxford English Dictionary har en række eksempler:

Et andet eksempel er definitionen i 1772-udgaven af Encyclopaedia Britannica, som nævner, at en stone oksekød i London svarede til otte pund, mens enheden i Hertfordshire svarede til 12 pund og i Skotland 15 pund.

Nutidig brug 
Weights and Measures Act fra 1985 forbød udtrykkeligt brugen af stonen som handelsenhed, men den er stadig almindeligt benyttet i Storbritannien og Irland som vægtenhed for kropsvægt. I disse lande er det således almindeligt at beskrive sin vægt som eksempelvis "11 stone 4" (11 stones og 4 pund), snarere end "72 kilo", som man ville i mange lande, eller "158 pounds", som er normen i USA og Canada.

Referencer

Eksternt link 
 UK: The Units of Measurement Regulations 1995

Måleenheder
Masseenheder
Jacob Dircksz de Graeff

Jacob Dircksz de Graeff, vrijheer af Zuid-Polsbroek, ambachtsheer af Sloten, Amstelveen, Nieuwer-Amstel og Osdorp (født enten i 1569 eller 71, Død 6. oktober 1638) var en nederlandsk politiker.

Biografi 
Familien De Graeff var af østrigsk oprindelse og en af de vigtigste familier i Amsterdam-patriciatet. Jacob Dircksz de Graeff var søn af Diederik Jansz Graeff, og var regent og borgmester i Amsterdam fra 1613, til han døde af kopper i 1638. Han blev også af Generalstaterne udnævnt til delegeret i årene fra 1615 til 1617.

Han efterfulgtes af sin sønner Cornelis de Graeff og Andries de Graeff. Hans datter Agneta de Graeff van Polsbroek (1603–1656) blev gift med Jan Bicker, borgmester i Amsterdam. Deres datter Wendela Bicker blev gift med Johan de Witt, rådspensionær for provinsen Holland i De Forenede Nederlande.

Referencer

Eksterne henvisninger 

 biografi I af Jacob Dircksz de Graeff
 biografi II af Jacob Dircksz de Graeff

Borgmestre i Amsterdam
Politikere fra Nederlandene
Jacob Dircksz
Nederlændere i 1500-tallet
Nederlændere i 1600-tallet
Svend Nielsen (fodboldspiller)

Svend "Boston" Nielsen (født 20. november 1928 i København, død 25. maj 2005 i København) var en dansk landsholdsspiller i fodbold samt cricketspiller. 

Svend Nielsen var den yngste af fem fodboldspillende brødre. Familien boede i Brumleby, der stødte op til B.93's tidligere fodboldbaner, hvor nu Parken ligger. Han var medlem i B.93 fra 1938 og spillede 139 kampe for klubben i perioden 1947-1961. Hans bror Helmuth fik flest kampe på B.93's divisionshold, nemlig 217 og scorede 121 mål i perioden 1939-1954. To andre af brødrene, Henry og Arno, blev som Svend landsholdsspillere og spillede henholdsvis seks og to landskampe. Den sidste bror Bent kom som de fire andre brødre på B.93's førstehold. Sammenlagt spillede de fem brødre 658 kampe og scorede 230 mål for klubben. 

Svend Nielsen spillede to ungdomslandskampe i 1949 og derpå 13 A-landskampe, hvor han debuterede i juni 1950.  Han var med på det danske landshold ved OL 1952 i Helsinki, hvor han spillede alle tre kampe og scorede i kampen mod Polen, et frisparksmål fra midt mellem straffesparksfeltet og midterlinjen. Det blev til yderligere et landskampsmål, også det på frispark, senere samme år mod Holland. Han spillede sin sidste landskamp samme år. I de to sidste landskampe blev han den på den tid hidtil yngste anfører på kun 23 år.

Svend Nielsen var en stærk forsvarsspiller, med et kanonskud, der er blevet målt til 115 km i timen. Han blev i 1953 solgt til AS Roma i italienske Serie A, men på grund af italienske restriktioner på antal udlændinge blev han lejet ud til den fransk klub Club Olympique de Roubaix-Tourcoing i Roubaix. Han fik ikke den store succes i udlandet. Da han vendte tilbage til Danmark, gjorde han comeback i B.93 i 1961 som 32-årig, hvor det blev til yderligere en sæson og 12 kampe for divisionsholdet. 

Svend Nielsen var desuden med til at vinde Danmarksmesterskabet i cricket for B.93.

Referencer

Eksterne henvisninger 

Fodboldspillere fra Danmark
Fodboldlandsholdsspillere fra Danmark
Fodboldspillere fra B.93
Cricketspillere fra Danmark
Personer fra København
Fodboldspillere fra AS Roma
Deltagere for Danmark ved sommer-OL 1952
Ulrich de Maizière

Ulrich de Maizière (født 24. februar 1912 i Stade, død 26. august 2006 i Bonn) var en tysk general. Han var generalinspektør (dvs. generalstabschef) for det tyske forsvar fra 1966 til 1972 og præsident for Clausewitz-Gesellschaft, en militær forening, mellem 1976 og 1982.

De Maizière begyndte i 1930 at studere på militærakademiet. Han blev løjtnant i 1933 og gjorde under Anden Verdenskrig tjeneste på forskellige fronter fra 1939; ved krigens slutning var han avanceret til oberstløjtnant og tilknyttet OKW-staben. Efter to års krigsfangenskab blev han løsladt i 1947. I 1950'erne spillede han en vigtig rolle under den tyske genoprustning og blev 1955 forfremmet til oberst. Senere blev han forfremmet til general. I 1966 overtog han det højeste embede i det tyske forsvar som generalinspektør.

De Maizière tilhøre en fransk huguenottisk adelsslægt, der slog sig ned i Preussen under de franske forfølgelser af huguenotter. Hans søn Thomas de Maizière er CDU-politiker medlem af Angela Merkels regering. Maizières bror Clemens de Maizière var advokat og en fremstående CDU-politiker i DDR; dennes søn er den konservative politiker Lothar de Maizière, DDR's sidste regeringsleder.

Eksterne henvisninger 

Generaler fra Tyskland
Vild i varmen

Vild i varmen er navnet på C.V. Jørgensens fjerde album, som udkom på lp i 1978. Det er det andet album med "Det Ganske Lille Band" (kælenavnet for C.V. Jørgensens daværende band), som her var udvidet med guitaristen Thomas Grue. Han forlod dog bandet efter kort tid og blev erstattet af keyboardspilleren Lotte Rømer. Albummet solgte omkring 30.000 eksemplarer.

Vild i varmen fortsatte den musikalske linje fra Storbyens små oaser med inspiration fra navne som J. J. Cale, Steely Dan og Doobie Brothers. Albummet er dog præget af en større klanglig detaljerigdom end forgængeren, der var mere rå i lyden. Dette tilskrives bl.a. produceren Stig Kreutzfeldt.. Musikken er desuden karakteristisk ved en musikalsk dialog mellem de to guitarister Ivan Horn og Thomas Grue, f.eks. i "Lænker & laster" og "13.294 bananer". Teksterne er generelt mere samfundskritiske end på Storbyens små oaser, hvilket bl.a. kommer til udtryk i sange som "Et satanisk mesterværk" (om pengebegær), "Det rene hetleri" og "Manden med pistolen". Andre temaer er dekadence og overflade (i "Lænker & laster" og "13.294 bananer") og personlig anonymitet ("I en blågrå kupé"), mens "Clue" er en kærlighedssang.

Numre

Side 1

Side 2 

"Valentin" i tekst/musik-kolonnen refererer til mellemnavnet i C.V. Jørgensens fulde navn: Carsten Valentin Jørgensen (selvom Valentin ifølge Niels Martinov er noget, han selv har fundet på)

Noter

Litteratur 
 Martinov, Niels (2007): C.V. Jørgensen – En biografi om den danske rockpoet. København: People's Press.

Eksterne henvisninger 
 Vild i varmen på Discogs (25-03-2012)

Album fra 1978
C.V. Jørgensen-album
Mesterholdenes Europa Cup i håndbold 1975-76 (mænd)

Mesterholdenes Europa Cup i håndbold 1975–76 for mænd var den 16. udgave af Mesterholdenes Europa Cup i håndbold for mænd. Turneringen havde deltagelse af 22 klubhold, som sæsonen forinden var blevet nationale mestre, og den blev afviklet som en cupturnering, hvor opgørene til og med semifinalerne blev afgjort over to kampe (ude og hjemme), mens finalen blev afgjort i én kamp.

Turneringen blev vundet af RK Borac Banja Luka fra Jugoslavien, som i finalen på hjemmebane i Banja Luka besejrede Fredericia KFUM fra Danmark med 17-15. Det var første gang at RK Borac Banja Luka vandt Mesterholdenes Europa Cup, men holdet havde året før tabt i Europa Cup-finalen.

Resultater

1/16-finaler

1/8-finaler

Kvartfinaler

Semifinaler

Finale 

Finalen blev spillet i Banja Luka, Jugoslavien.

Kilder / eksterne henvisninger 
 World Handball Archive – Men Handball European Champions Cup 1976

1975-76 (mænd)
Håndbold i 1975
Håndbold i 1976
Spejderuniform

En spejderuniform er en uniform, som benyttes af spejdere. Alt efter korps hører
 Skjorte
 Tørklæde
 Bælte
 Hovedbeklædning

Formål med uniformering 
Uniformen letter genkendeligheden, nedtoner forskelle i økonomisk formåen, understreger fællesskabet og er uniformen arbejdstøj, der passer til aktiviteterne.

Spejderuniformens enkelte dele

Skjorte 
Skjorten er udført af praktisk stof med lommer til opbevaring af ting, en spejder altid bør have ved hånden: skriveredskaber, papir og plaster.

På skjorten bæres korps-, divisions- og gruppemærker, der viser, hvor man er fra, hvad man kan (duelighedstegn) samt mærker, der viser om man er patruljeleder eller -assistent, og hvad man har deltaget i (lejrmærker m.v.)  samt mærker, der viser, hvor længe man har været spejder (årsstjerner).

Ved internationale arrangementer påsættes nationalitetsmærke.

I Danmark brugte man khaki-farvede spejderuniformer i slidstærkt materiale til drengespejdere, som det ligeså blev brugt oprindeligt i England. Det blev kaldt en gul spejderuniform. Ved sammenlægningen af Det Danske Pigespejderkorps og Det Danske Drengespejderkorps i 1973 blev denne uniform erstattet af nye blå uniformer, som bæres af DDS-spejdere i dag. Derudover blev de krav til uniformsreglement, som hidtil havde været, langsomt udfaset.

Det var en medvirkende årsag til, at De Gule Spejdere i Danmark  brød ud af DDS i 1984 og dannede et korps med de oprindelige uniformer og værdier.

Den eneste trop der uafbrudt har båret den gule uniform siden spejderbevægelsens indtog i Danmark, er 1. Næstved, som havde 100 års jubilæum i 2011.

Tørklæde 

Spejdertørklædet er trekantet og kan benyttes til mange formål, herunder nødforbinding, armslynge, målebånd (længste kant er 1 meter). I flere korps, herunder Det Danske Spejderkorps, viser tørklædets farver og mønster, hvilken gruppe spejderen tilhører.

Bælte 
Bæltet kan bruges til opbevaring af forskellige dele, da man kan få udstyr til montering på bæltet. Det kan være dolk, kompas, pung, knobreb og drikkekrus. Bæltespændet vil almindeligvis vise korpstilknytning.

Hovedbeklædning 
Fra spejderbevægelsens start var den karakteristiske felttogshat den almindelige spejderhat. Ud over at give skygge, kan den også kan bruges som vanddunk. Andre hovedbeklædninger er nu accepteret.

Andre klædningsstykker 
I nogle korps, herunder de gule spejdere, indgår også bukser og strømper i uniformen.

Andre uniformerede korps 
Andre spejdere benytter en forbundsskjorte i FDF som er en blå/grå skjorte. På skjorten bæres et bånd, som viser klassetrin, samt duelighedstegn. FDF benytter ikke tørklæde.

DUI Leg og virke er ikke uniformeret efter 1968.

Uniform
Uniformer
Mac Mini

Mac Mini er en personlig computer, som blev lanceret den 11. januar 2005. Den er relativt lille, modellen som blev lanceret i midten af 2010 er 3,6 cm høj, 19,7 cm dyb og bred og vejer 1,37 kg. De tidligere modeller var ca. 5,1 cm høje, 16,5 cm dybe og brede og vejede 1,32 kg.

Kilder 

Computere fra Apple
Personlige computere
Martin Ottesen (biokemiker)

Martin Ottesen (født 14. december 1920 i Aalborg, død 3. juli 2018) var leder af Carlsberg Laboratorium i perioden 1959–1987.

I 1959 modtog han Ellen og Niels Bjerrums Kemikerpris.

Referencer 

Biokemikere fra Danmark
Kemikere fra Danmark
Ingeniører fra Danmark
Personer i Kraks Blå Bog (afdøde)
Personer fra Aalborg
Medlemmer af Akademiet for de Tekniske Videnskaber
Medlemmer af Videnskabernes Selskab
Ansatte ved Carlsberg Laboratorium
Eskebjerg (Knudshoved Odde)

Ved bakken Eskebjerg på Knudshoved Odde er udgravet en 13.000 år gammel boplads. Den stammer fra den sidste, kolde fase af istiden. Det er en af de største bopladser som kendes fra Danmark fra denne tid. Det fortæller, at jægerne er vendt tilbage hertil år efter år, for at ligge på lur, når renerne kom.
På bopladsen er der udelukkende fundet flint. Meget af flinten er brændt. Det kan skyldes, at der har været store bål, når kødet fra renerne blev røget.

Bopladsen kan dateres til Ahrensburgkultur

Eksterne kilder og henvisninger 
 Rensdyrjagerne 

Lokaliteter i Vordingborg Kommune
Mesterholdenes Europa Cup i håndbold 1976-77 (mænd)

Mesterholdenes Europa Cup i håndbold 1976–77 for mænd var den 17. udgave af Mesterholdenes Europa Cup i håndbold for mænd. Turneringen havde deltagelse af 26 klubhold, som sæsonen forinden var blevet nationale mestre, og den blev afviklet som en cupturnering, hvor opgørene til og med semifinalerne blev afgjort over to kampe (ude og hjemme), mens finalen blev afgjort i én kamp på neutral bane.

Turneringen blev vundet af Steaua Bucuresti fra Rumænien, som i finalen i Sindelfingen besejrede CSKA Moskva fra Sovjetunionen med 21-20. Det var anden gang at det rumænske hold vandt Mesterholdenes Europa Cup – første gang var i sæsonen 1967-68.

Danmarks repræsentant i turneringen var Fredericia KFUM, som blev slået ud i semifinalen af de senere vindere Steaua Bucuresti, som vandt med 48-41 over to kampe.

Resultater

1/16-finaler

1/8-finaler

Kvartfinaler

Semifinaler

Finale 

Finalen blev spillet i Sindelfingen, Vesttyskland.

Kilder / eksterne henvisninger 
 World Handball Archive – Men Handball European Champions Cup 1977

1976-77 (mænd)
Håndbold i 1976
Håndbold i 1977
Let There Be More Light

"Let There Be More Light" er den første sang på Pink Floyds andet album, A Saucerful of Secrets.

Pink Floyd sange
Singler fra 1968
Elektra (opera)

Elektra er en opera i én akt af Richard Strauss til en tysk libretto af Hugo von Hofmannsthal, der er en tilpasset version af hans drama af 1903. Elektra var det første blandt mange samarbejder mellem denne komponist og denne librettist.

Opførelseshistorie 
Værket blev uropført på Semperoper i Dresden den 25. januar 1909. Den amerikanske førsteopførelse blev gennemført af Philadelphia Grand Opera Company i Philadelphia den 29. oktober 1931 med Anne Roselle i titelrollen, Charlotte Boerner som Chrysothemis, Margarete Matzenauer som Klytaemnestra, Nelson Eddy som Orest og Fritz Reiner som dirigent. I dag er operaen en del af standardrepertoiret og ses hyppigt opført.

Roller

Synopsis 
Handlingen i Elektra er baseret på den store græske tragedie af samme navn af Sofokles. Den vedholdende dysterhed og rædsel, som gennemsyrer originalen, bliver i hænderne på Hofmannsthal og Strauss til et drama, hvis eneste tema er hævn. Klytaemnestra (Klytaimnestra) har sammen med Aegisth myrdet manden, Agamemnon, og hun er nu bange for, at denne gerning vil blive hævnet af hendes børn, Elektra, Chrysothemis og deres forviste bror Orest. Elektra, som er indbegrebet af lidenskabelig hævnlyst, forsøger at overtale sin sky søster til at dræbe Klytaemnestra og Aegisth. Før planen bliver gennemført, kommer Orest, der har været rapporteret som død, tilbage for at hævne sin fars død. Han dræber Klytaemnestra og Aegisth, hvorefter Elektra, i en ekstatisk triumfdans falder død om foran hendes rædselslagne hjælpere.

Motiver og akkorder 
Personerne i Elektra karakteriseres i musikken gennem motiver eller akkorder, herunder Elektras akkord. Agamemnon er tilknyttet dette triade motiv:

Diskografi

Kilder 
 Amadeus Almanac 

Operaer af Richard Strauss
It Would Be So Nice

"It Would Be So Nice" er en sang af rockgruppen Pink Floyd, skrevet af Richard Wright. Det blev udgivet som den fjerde single af gruppen.

Pink Floyd sange
Singler fra 1968
Apples and Oranges

"Apples and Oranges" er den tredje U.K. single af Pink Floyd og den sidste skrevet af Syd Barrett.

Pink Floyd sange
Singler fra 1967
Elektras diskografi

Diskografi for Elektra er en liste af indspilninger af Elektra, en opera i én akt af Richard Strauss til en tysk libretto af Hugo von Hofmannsthal. Værket blev uropført på Semperoper i Dresden den 25. januar 1909.

Referencer 
 Classical CD Review  
 Optagelser af Elektra på operadis-opera-discography.org.uk 

Diskografier
Astrid Varnay

Ibolyka Astrid Maria Varnay (25. april 1918 – 4. september 2006) var en amerikansk dramatisk sopran med ungarske og svenske rødder, som fortrinsvis virkede i USA og Tyskland. Hun var en af de fem mest kendte Wagnersopraner fra sin generation (de andre fire var Kirsten Flagstad, Gertrude Grob-Prandl, Birgit Nilsson og Martha Mödl). Hun har foretaget talrige indspilninger.

Eksterne links 
 Hjemmeside om Isoldes Liebestod på tysk med en biografi om Varnay og et fotogalleri
 Diskografi
 Astrid Varnays tidlige indspilninger for Remington Records

Sangere fra USA
Personer fra Stockholm
John Isner

John Robert Isner (født 26. april 1985) er en amerikansk tennisspiller. Isner, der er 208 cm høj og kendt for sin hårde serv, vil få plads i tennisrekordbøgerne efter at have vundet verdens i særklasse længste tennismatch, der fandt sted i første runde i Wimbledon 2010, hvor han besejrede Nicolas Mahut med cifrene 6-4, 3-6, 6-7, 7-6, 70-68. Kampen varede sammenlagt 11 timer og 5 minutter og blev to gange stoppet på grund af mørke, hvorfor den forløb over tre dage. Isner ligger ved afslutningen på Wimbledon 2010 nummer 19 på ATP-listen som den næstebedste amerikanske spiller.

Referencer

Eksterne henvisninger 

 

Tennisspillere fra USA
Deltagere for USA ved sommer-OL 2012